./data/phi0914/phi00142/phi0914.phi00142.perseus-lat1.xml
Titus Livius (Livy)
Q FulviusFlaccus censor aedem Fortunae equestris, quam in Hispania praetor bello       Celtiberico voverat, faciebat enixo studio, ne ullum Romae amplius aut       magnificentius templum esset   magnum ornatum       ei templo ratus adiecturum, si tegulae marmoreae essent, profectus in Brittios       aedem Iunonis Laciniae ad partem dimidiam detegit, id satis fore ratus ad       tegendum quod aedificaretur   naves paratae fuerunt, quae tollerent       atque asportarent, auctoritate  censoria sociis deterritis id sacrilegium prohibere   postquam censor rediit, tegulae expositae de navibus       ad templum portabantur   quamquam, unde essent,       silebatur, non tamen celari potuit  fremitus igitur in curia ortus est; ex       omnibus partibus postulabatur, ut consules eam rem ad senatum referrent  ut vero       accersitus in curiam censor venit, multo infestius singuli universique       praesentem lacerare:  templum augustissimum       regionis eius, quod non Pyrrhus, non Hannibal violassent, violare parum       habuisse, nisi detexisset foede ac prope diruisset   detractum culmen templo, nudatum tectum patere imbribus       putrefaciendum  et censorem moribus regendis creatum, cui sarta tecta exigere       sacris publicis et locare tuenda more maiorum traditum esset,  eum per  sociorum urbes diruentem templa nudantemque tecta aedium sacrarum       vagari, et quod, si in privatis sociorum aedificiis faceret, indignum videri       posset, id deum immortalium templa demolientem facere,            et obstringere religione populum Romanum       ruinis templorum templa aedificantem, tamquam non idem ubique di immortales       sint, sed spoliis aliorum alii colendi exornandique   cum, priusquam referretur, appareret, quid sentirent patres,       relatione facta in unam omnes sententiam ierunt, ut eae tegulae reportandae in       templum locarentur piaculariaque Iunoni fierent             quae ad religionem pertinent, cum cura       facta; tegulas relictas in area templi, quia reponendarum nemo artifex inire       rationem potuerit, redemptores nuntiarunt